Αντόνιο Ρίντιγκερ

Ο **Αντόνιο Ρίντιγκερ** (3 Μαρτίου 1993) είναι Γερμανός ποδοσφαιριστής που αγωνίζεται στην Ρεάλ Μαδρίτης και στην Εθνική Γερμανίας στη θέση του κεντρικού αμυντικού.

Η καριέρα του ξεκίνησε το 2011 από τη δεύτερη ομάδα της Στουτγκάρδης και την επόμενη χρονιά μετέβη στην πρώτη. Το 2015 παραχωρήθηκε δανεικός στη Ρόμα, στην οποία υπέγραψε το 2016. Από τον Ιούλιο του 2017 είναι παίκτης της Τσέλσι. Τον Ιούνιο του 2022 ανακοινώθηκε από την Ρεάλ Μαδρίτης.

## Καριέρα

### Τσέλσι
Στις 9 Ιουλίου 2017, ο Ρίντιγκερ πήρε μεταγραφή στην Τσέλσι με ποσό που άγγιζε τις 30 εκατομμύρια λίρες και ένα πενταετές συμβόλαιο.  Στις 6 Αυγούστου, έκανε το ντεμπούτο με την νέα του ομάδα κόντρα στην Άρσεναλ για το Κομιούνιτι Σιλντ, αντικαθιστώντας τον Μάρκος Αλόνσο. Σκόραρε το πρώτο του γκολ για την Τσέλσι εναντίον της Έβερτον σε μια νίκη με 2-1 στο Λιγκ Καπ, και στις 29 Νοεμβρίου 2017, το πρώτο του στο πρωτάθλημα σε εντός έδρας νίκη κόντρα στην Σουόνσι Σιτι.  Στις 20 Οκτωβρίου 2018, ο Ρίντιγκερ πέτυχε το πρώτο του γκολ στην σεζόν στην εντός έδρας ισοπαλία με 2-2 εναντίον της Μάντσεστερ Γιουνάιτεντ. 

Στις 22 Δεκεμβρίου 2019, ο Ρίντιγκερ έκανε καταγγελία για ρατσιστική επίθεση που υπέστη κατά την διάρκεια του εκτός έδρας αγώνα με την Τότεναμ. Ωστόσο, δεν βρέθηκαν στοιχεία ρατσιστικής κακοποίησης κατά του παίκτη, με την αστυνομία να απορρίπτει την υπόθεση. 

Στη 1 Φεβρουαρίου 2020, στην 100η του εμφάνιση με την ομάδα, ο Ρίντιγκερ σκόραρε δις με κεφαλιές από σέντρες του Μέισον Μάουντ στην ισοπαλία 2-2 με την Λέστερ Σίτι. Στις 29 Μαίου 2021, ο Γερμανός κατέκτησε το πρώτο Τσάμπιονς Λιγκ στην καριέρα του, καθώς στον τελικό στην Πορτογαλία, η Τσέλσι κέρδισε 1-0 την Μάντσεστερ Σίτι.  Στις 12 Απριλίου 2022, ο Ρίντιγκερ σκόραρε το πρώτο του γκολ στο Τσάμπιονς Λιγκ εναντίον της Ρεάλ Μαδρίτης στο Σαντιάγο Μπερναμπέου, σε ένα ματς όπου η Τσέλσι κέρδισε 3-2.  Παρόλα αυτά, αποκλείστηκε από την διοργάνωση με το σκορ και των δύο αγώνων. Στις 20 Μαίου, ο Ρίντιγκερ ανακοίνωσε πως θα αποχωρούσε από την Λονδρέζικη ομάδα ύστερα από πέντε χρόνια. 

### Ρεάλ Μαδρίτης
Στις 2 Ιουνίου 2022, η Ρεάλ Μαδρίτης ανακοίνωσε πως ο Ρίντιγκερ συμφώνησε με την ομάδα ως ελεύθερος με συμβόλαιο τεσσάρων ετών.  Στις 20 Ιουνίου, παρουσιάστηκε ως νέος παίκτης της Ρεάλ Μαδρίτης με το νούμερο 22. Στις 10 Αυγούστου, πραγματοποίησε το ντεμπούτο το κόντρα στην Άιντραχτ Φρανκφούρτης στον τελικό του ΟΥΕΦΑ Σούπερ Καπ.  Το πρώτο του γκολ ήρθε στις 11 Σεπτεμβρίου, στην νικηφόρα αναμέτρηση με 4-1 εναντίον της Μαγιόρκα. Στις 11 Οκτωβρίου, σκόραρε με κεφαλιά για το 1-1 στο τελευταίο λεπτό του παιχνιδιού κόντρα στην Σαχτάρ Ντονέτσκ για το Τσάμπιονς Λιγκ.  Καθώς βρισκόταν στον αέρα για την κεφαλιά, ο Ρίντιγκερ συγκρούστηκε με τον αντίπαλο τερματοφύλακα με αποτέλεσμα να κοπεί στο πρόσωπο και να χρειαστεί 20 ράμματα.  Την σεζόν 2023-24, ο Ρίντιγκερ ως βασικός παίκτης όλη την χρονιά κατέκτησε την πρώτη του Λα Λίγκα και το δεύτερο προσωπικό Τσάμπιονς Λιγκ, στο οποίο ονομάστηκε στην Καλύτερη Ομάδα της Σεζόν.

## Εθνική ομάδα
Έκανε το ντεμπούτο του με την Εθνική Γερμανίας τον Μάιο του 2014 σε έναν αγώνα με την Πολωνία. Συμμετείχε στο Κύπελλο Συνομοσπονδιών του 2017, στο οποίο η Γερμανία κατέκτησε το τρόπαιο.

Στις 4 Ιουνίου 2018, ο Ρίντιγκερ κλήθηκε στην αποστολή της Γερμανίας για το Παγκόσμιο Κύπελλο στην Ρωσία.  Στις 23 Ιουνίου, πέρασε στον αγωνιστικό χώρο στην θέση του Ματς Χούμελς κόντρα στην Σουηδία σε ένα ματς που η χώρα του κέρδισε 2-1. Στις 19 Μαίου 2021, επιλέχτηκε στην αποστολή για το Ευρωπαϊκό Πρωτάθλημα 2020.  Αγωνίστηκε σε όλα τα λεπτά της διοργάνωσης μέχρι την φάση των "16", όπου η Γερμανία αποκλείστηκε από την Αγγλία με σκορ 2-0.

Τον Νοέμβριο 2022, επιλέχτηκε για το Παγκόσμιο Κύπελλο στο Κατάρ.  Παρόλα αυτά, η εθνική Γερμανίας αποκλείστηκε νωρίς στην φάση των ομίλων ως τρίτη πίσω από Ιαπωνία και Ισπανία.

Ο Ρίντιγκερ συμπεριλήφθηκε στην αποστολή της Γερμανίας για το Ευρωπαϊκό Πρωτάθλημα 2024. 

## Στατιστικά καριέρας

## Διακρίσεις

### Τσέλσι

* Κύπελλο Αγγλίας: 2017-18
* ΟΥΕΦΑ Τσάμπιονς Λιγκ: 2020-21
* ΟΥΕΦΑ Γιουρόπα Λιγκ: 2018-19
* ΟΥΕΦΑ Σούπερ Καπ: 2021
* Παγκόσμιο Κύπελλο Συλλόγων: 2021
* Λιγκ Καπ δεύτερη θέση: 2018-19, 2021-22

#### Ρεάλ Μαδρίτης

* Πριμέρα Ντιβισιόν: 2023-24
* Κύπελλο Ισπανίας: 2022-23
* Σούπερ Καπ Ισπανίας: 2024
* ΟΥΕΦΑ Τσάμπιονς Λιγκ: 2023-24
* ΟΥΕΦΑ Σούπερ Καπ: 2022, 2024
* Παγκόσμιο Κύπελλο Συλλόγων: 2022
* Διηπειρωτικό Κύπελλο ΦΙΦΑ: 2024

#### Γερμανία

* Κύπελλο Συνομοσπονδιών ΦΙΦΑ: 2017 

#### Ατομικές

* ΟΥΕΦΑ Τσάμπιονς Λιγκ Ομάδα της Σεζόν: 2020-21
* ΟΥΕΦΑ Τσάμπιονς Λιγκ 11αδα της Σεζόν: 2021-22, 2023-24
* PFA Ομάδα της Σεζόν: Πρέμιερ Λιγκ 2021-22
* Πριμέρα Ντιβισιόν Ομάδα της Σεζόν: 2023-24
* FIFPro World XI: 2024

## Παραπομπές


Κατηγορία:Γερμανοί ποδοσφαιριστές
Κατηγορία:Ποδοσφαιριστές Εθνικής Γερμανίας Κ18
Κατηγορία:Ποδοσφαιριστές Εθνικής Γερμανίας Κ19
Κατηγορία:Ποδοσφαιριστές Εθνικής Γερμανίας Κ20
Κατηγορία:Ποδοσφαιριστές Εθνικής Γερμανίας Κ21
Κατηγορία:Ποδοσφαιριστές Εθνικής Γερμανίας
Κατηγορία:Ποδοσφαιριστές ΦφΜ Στουτγκάρδη
Κατηγορία:Ποδοσφαιριστές Ρόμα
Κατηγορία:Ποδοσφαιριστές Τσέλσι ΦΚ
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Πρέμιερ Λιγκ
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Παίκτες νικητές ΟΥΕΦΑ Γιουρόπα Λιγκ
Κατηγορία:Παίκτες νικητές Κυπέλλου Συνομοσπονδιών FIFA
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Ρεάλ Μαδρίτης
Κατηγορία:Ξένοι ποδοσφαιριστές στην Ιταλία
Κατηγορία:Ξένοι ποδοσφαιριστές στην Αγγλία
Κατηγορία:Ξένοι ποδοσφαιριστές στην Ισπανία
Κατηγορία:Ποδοσφαιριστές Ευρωπαϊκού Πρωταθλήματος 2024